CELEX: E2010P0012
Language: lt
Date: 2010-08-18 00:00:00
Title: 2010 m. rugpjūčio 18 d. ELPA priežiūros institucijos ieškinys Islandijai (Byla E-12/10)

4.11.2010   
            
            
               LT
            
            
               Europos Sąjungos oficialusis leidinys
            
            
               C 298/10
            
         2010 m. rugpjūčio 18 d. ELPA priežiūros institucijos ieškinys Islandijai
   (Byla E-12/10)
   2010/C 298/08
   ELPA priežiūros institucija, atstovaujama Xavier Lewis ir Ólafur Jóhannes Einarsson, atliekančių ELPA priežiūros institucijos (rue Belliard/Belliardstraat 35, 1040 Bruxelles/Brussel, BELGIQUE/BELGIË) įgaliotinių funkcijas, 2010 m. rugpjūčio 18 d. pateikė ieškinį Islandijai ELPA teisme.
   ELPA priežiūros institucija prašo ELPA teismo:
   
               1.
            
            
               Pripažinti, kad palikdama galioti įstatymo Nr. 45/2007 dėl užsienio įmonių, kurios komandiruoja darbuotojus laikinai dirbti į Islandiją, teisių ir pareigų ir dėl šių darbuotojų darbo sutarties sąlygų 5 ir 7 straipsnius Islandija neįvykdė įsipareigojimų, kylančių iš EEE susitarimo 36 straipsnio ir EEE susitarimo XVIII priedo 30 punkte nurodyto teisės akto (1996 m. gruodžio 16 d. Europos Parlamento ir Tarybos direktyva 96/71/EB dėl darbuotojų komandiravimo paslaugų teikimo sistemoje), suderinto su EEE susitarimu jo 1 protokolu, 3 straipsnio.
            
         
               2.
            
            
               Nurodyti Islandijos Respublikai padengti bylinėjimosi išlaidas.
            
         
      Teisinės bei faktinės aplinkybės ir teismui pateikti ieškinio pagrindai:
   
   
               —
            
            
               Ieškinys susijęs su reikalavimais, kuriuos EEE valstybės gali taikyti į savo teritoriją komandiruotų darbuotojų darbo sutarties sąlygoms.
            
         
               —
            
            
               Ieškinyje nurodoma, kad remiantis 1996 m. gruodžio 16 d. Europos Parlamento ir Tarybos direktyvos 96/71/EB dėl darbuotojų komandiravimo paslaugų teikimo sistemoje 3 straipsniu, siejamu su EEE susitarimo 36 straipsniu, galima taikyti tik minimalius reikalavimus, išvardytus Direktyvos 3 straipsnio 1 dalies a–g punktuose.
            
         
               —
            
            
               ELPA priežiūros institucija nurodo, kad ginčijamuose įstatymo Nr. 45/2007 (Komandiruočių įstatymo) straipsniuose nurodytos sąlygos nenumatytos nė viename 3 straipsnio punkte ir todėl pažeidžia 3 straipsnį ir EEE susitarimo 36 straipsnį.